Don't Stop Me Now

«Don't Stop Me Now» er ein song av det britiske rockebandet Queen frå 1978 på albumet Jazz. I 1979 vart songen gjeven ut på singel. Songen var skriven av Freddie Mercury og vart spelt inn i august 1978 i Super Bear Studios i Berre-les-Alpes (Alpes-Maritimes) i Frankrike.Jazz - Don't Stop Me Now  Ultimate Queen. Henta 2. juli 2011

Musikalsk byggjer songen på pianospelinga til Mercury, medan John Deacon og Roger Taylor spelar bassgitar og trommer. Songen er eit døme på kjennemerket til Queen med harmonivokal i mange lag i refrenget.Donald A. Guarisco, «Don't Stop Me Now». Allmusic. Henta 10. juni 2016

I studioversjonen spelar Brian May berre gitar i gitarsoloen, men på konsertane spelte May òg rytmegitar på resten av songen for å gje større rockekjensle. Eit konsertopptak av ein slik versjon finst på albumet Live Killers frå 1979.Live Killers Allmusic. Henta 10. juni 2016 Songen finst òg på samlealbumet Greatest Hits. I juni 2011 vart det gjeve ut ein versjon av songen på albumet med meir gitar.Queen Greatest Hits, Vols. 1 & 2 Allmusic. Henta 10. juni 2016Jazz (Remastered) Queen iTunes. Henta 10. juni 2016

I følgje ein studie gjort av ein kognitiv nevroforskar, så var «Don't Stop Me Now» den songen som gav høgast «feel good»-kjensle gjennom tidene.http://www.huffingtonpost.co.uk/2015/09/23/science-unveils-queen-dont-stop-me-now-as-the-most-feel-good-song-of-all-time_n_8181940.html

Mottaking
Singelen nådde niandeplassen i Storbritannia, men berre 86. plassen i USA. Han vart då han kom ut sett på som ein av dei mindre viktige songane til Queen, og vart berre spelt på konsertar i 1979, og siste gongen under Crazy-turneen.Queen live on tour: Crazy tour Queen Concerts. Henta 2. juli 2011 Trass i dette har songen vokse i status sidan den gong og har i dag blitt ein av dei mest populære songane til Queen.Official: Top 25 karaoke songs The Telegraph. Henta 28. mai 2011Queen interview: Brian May on Don't Stop Me Now Absolute Radio. Henta 21. desember 2011Don't Stop Me Now Tops HMV Lyric Poll Queen Online. Henta 21. desember 2011 Singelen har seld til gull i Storbritannia. 

Musikkvideo
Videoen for songen var regissert av J. Kliebenstein og filma i Forest National i Brussel i Belgia den 26. januar 1979.Queen Promo Videos

Singel
På den japanske, nordamerikanske og australske utgåva var «More Of That Jazz» B-sida til songen.

 I popkulturen 
I musikalen We Will Rock You er songen nytta i ein scene der Killer Queen byrjar å feire for tidleg då ein trur at Galileo og Scaramouche har blitt fanga. 
I 2005 vart songen kåra til den beste køyresongen av sjåarane til BBC-programmet Top Gear. Queen win Top Gears Best Driving Song ever poll  Queen Zone. Henta 28. mai 2011 
Songen vart nytta i ein scene i filmen Shaun of the Dead, der hovudrollene vert angripen av ein zombie.
Songen finst som nedlastbar song for Rock Band-serien.

Salstrofé

 Medverkande 
Freddie Mercury - solo- og korvokal, piano
Brian May - elektrisk gitar, korvokal
Roger Taylor - trommer, tamburin, triangle, korvokal
John Deacon - bassgitar

 Andre versjonar 
 McFly spelte inn ein versjon som art den offisielle songen for Sport Relief 2006. Denne nådde toppen av UK Singles Chart i veka som enda 29. juli 2006.Unstoppable McFly top music chart BBC News. Henta 28. mai 2011
 The Vandals i 2004 på albumet Hollywood Potato Chip. 
 I den europeiske utgåva av trommespelet Donkey Konga (2004)
 Royal Philharmonic Orchestra.Don't Stop Me Now Royal Philharmonic Orchestra
 Katy Perry framførte songen to gonger på Hello Katy-turneen.Katy Perry - Don't stop me now, seattle showbox YouTube
 Unibet i Skandinavia nytta ein versjon av Fibes, Oh Fibes! hausten 2009Katy Perry - Don't stop me now, seattle showbox Unibet Love The Game TVC 30 Sec Swe YouTube
 Delar av «Weird Al» Yankovic-songen «Ringtone» (2009) liknar melodien i denne songen, i tillegg til fleire andre Queen-songar.Weird Al Yankovic releases a Queen-influenced song  Queen Zone. Henta 6. september 2011
 Darren Criss song songen som Blaine Anderson i TV-serien Glee.«‘Dont Stop Me Now’ ft Darren Criss from Glee 4.13 ‘Diva’" . DarrenCriss.com.

 Lister 
 Storbritannia  - 9. plass
 Irland         - 10. plass
 Nederland     - 14. plass
 Tyskland         - 35. plass
 Sverige          - 37. plass
 USA   - 86. plass
 Australia (2008) - 8. plass5

Kjelder
Denne artikkelen bygger på «Don't Stop Me Now» frå ,  den 30. juni 2016. 
 oppgav desse kjeldene:

Bakgrunnsstoff


Kategori:Queen-songar
Kategori:Singlar frå 1979
Kategori:McFly-songar
Kategori:Songar skrivne av Freddie Mercury
Kategori:Songar produserte av Roy Thomas Baker
Kategori:Nummer-ein-singlar i Storbritannia
Kategori:EMI Records-singlar
Kategori:Elektra Records-singlar
Kategori:Hollywood Records-singlar
Kategori:Glamrock-songar